CONSILIUL SUPERIOR AL MAGISTRATURII
INSTITUTUL NAŢIONAL AL MAGISTRATURII
CONCURSUL DE ADMITERE ÎN MAGISTRATURĂ
Program de desfășurare a primei etape a concursului de admitere în magistratură constând în proba eliminatorie tip grilă de verificare a cunoștințelor juridice

 din data de 04.10.2026
Proba eliminatorie tip grilă de verificare a cunoștințelor juridice ce constituie prima probă din cadrul primei etape a concursului de admitere în magistratură, va avea loc la data de 04 octombrie 2026, la :

- Universitatea „TITU MAIORESCU”, cu sediul în București, Calea Văcărești nr 187, sector 4 - în 11 săli de concurs – corpul M, respectiv în 15 săli de concurs – corpul V . 
- UNIVERSITATEA CREȘTINĂ DIMITRIE CANTEMIR, cu sediul în Splaiul Unirii 176, sector 4 - în 3 săli de concurs .

 Mijloace de transport:

            - metrou – stația Timpuri Noi
- autobuze: 312, 323, 381, 223
- tramvai: 19

Concursul va începe la ora 10,00. Accesul candidaților în sălile de concurs este permis între orele 8,00 - 9,30, pe baza actului de identitate (B.I./C.I. sau pașaport). 
Pentru elaborarea lucrării scrise, candidații vor folosi numai pix cu pastă de culoare neagră.

Comisia de organizare va pune la dispoziția candidaților apă și pixuri cu pastă de culoare neagră. Nu este recomandată folosirea de către candidați, pentru completarea grilei, a pixurilor tip Pilot, deoarece pasta de acest tip se șterge în timpul procesării electronice a lucrărilor, ca urmare a căldurii emise de scaner. 

De asemenea, se interzice candidaților să dețină asupra lor, pe timpul desfășurării probei, orice surse de informare care ar putea fi utilizate pentru rezolvarea subiectelor precum și orice mijloace de comunicare sau de transmitere de date (ceasuri - inclusiv cele mecanice, telefoane mobile, etc). Încălcarea acestor dispoziții constituie fraudă și atrage eliminarea din concurs.

Listele cu repartizarea candidaților în săli se publică pe paginile de internet ale Consiliului Superior al Magistraturii și INM și vor fi afișate atât pe ușile de acces în centrele de concurs, cât și la intrarea în sălile de concurs.

